Source: http://sudcovia.sk/sk/dokumenty/externe/2849-sedem-rokov-viedol-krajsky-sud-sadovsky-ako-sef-klucoveho-sudu-skoncil
Timestamp: 2020-02-19 07:58:15+00:00

Document:
Krajský súd viedol od roku 2012. Jeho druhé funkčné obdobie by sa skončilo na budúci rok v auguste. Ide o jeden z najdôležitejších súdov v krajine. Ako odvolací súd rieši väčšinu sporov týkajúcich sa štátu a štátnych inštitúcií. Rozhoduje rôzne politicky citlivé kauzy aj významné obchodné spory. Aj preto bol tento súd zaujímavý pre Mariana Kočnera.
Sudcom je Sádovský od roku 1998, keď nastúpil na Okresný súd Bratislava III. Pôsobil na ňom do roku 2007.
Všetko nasvedčuje tomu, že dostal ultimátum od ministra, ktorý medzičasom odletel na konferenciu do Abú Zabí. Ak by neodstúpil sám, odvolal by ho. Už v nedeľu minister Gál pripomenul, že každý sudca dotknutý kauzou Threema by sa mal aspoň dočasne stiahnuť, hoci sa cíti nevinný.
Dostala ho Kočnerova Threema
Presný dôvod Sádovského demisie nie je známy, niečo však naznačuje jeho vyhlásenie. „Ako predseda Krajského súdu Bratislava som sa rozhodol vyvodiť osobnú zodpovednosť za možné individuálne zlyhania jednotlivých sudcov z obvodu krajského súdu," vysvetlil svoje odstúpenie z funkcie.
Aké zlyhania má na mysli? Zjavne Kočnerovu Threemu. Z kontaktov s Marianom Kočnerom je podozrivých viac sudcov zo súdu, ktorý viedol. Spochybňuje sa aj prideľovanie spisov na súde. A i jeho meno sa objavilo v Kočnerovej Threeme.
Na bratislavskom krajskom súde je ako sudkyňa pridelená, aj vďaka Sádovskému, bývalá štátna tajomníčka Monika Jankovská (za Smer). Ako sudkyňa tam roky pôsobí aj Jankovskej sestra Andrea Haitová. Do pôsobnosti tohto súdu patria aj všetky bratislavské okresné súdy. Donedávna na nich pôsobili sudca Vladimír Sklenka či Miriam Repáková, ktorí sa už funkcie sudcu vzdali. Sudkyňou je stále Denisa Cviková či Zuzana Maruniaková. Aj tie sú podozrivé zo spolupráce s Kočnerom.
Ide o dôveryhodnosť
Vo svojom vyhlásení Sádovský zdôraznil, že justícia musí presvedčiť o svojej spôsobilosti poskytovať spravodlivosť pre všetkých dôveryhodne, nezávisle a nestranne. Zlyhania jednotlivcov nemôžu podľa neho znamenať automatické spochybňovanie justície ako celku, pretože drvivá väčšina sudcov vykonáva svoju funkciu s vysokým nasadením a v rámci zákonných medzí.
Sádovský zdôraznil, že krajský súd je pripravený tak ako doteraz poskytovať súdnej rade plnú súčinnosť. Rovnako aj iným orgánom pri zákonnom postihovaní akýchkoľvek protiprávnych konaní sudcov.
Sádovský ešte v septembri písal súdnej rade veľmi kritický list, v ktorom sa sťažoval, ako sudcom polícia zaistila mobil. Videl v tom zásah výkonnej moci do súdnej. Nepáčilo sa mu, že policajti prišli po mobily na súd.
Stalo sa to 22. augusta v Justičnom paláci, kde sídli krajský súd aj časť Okresného súdu Bratislava I a kde policajti zastihli sudkyňu Haitovú. Sádovský považoval za neštandardné a nedôstojné, že „na jednoduchom úkone, ktorý sa týkal jednej ženy, sa zúčastnilo až šesť policajtov". Navodzovalo to podľa neho prinajmenšom „dojem demonštrácie sily výkonnej moci na pôde súdov, obavu a pochybnosti vo verejnosti a v konečnom dôsledku to vážne naštrbuje dôstojnosť sudcovskej funkcie".
Zhodou okolností sudkyňa Haitová v pondelok oznámila, že jej mobil policajti vrátili. Keď im odovzdávala rok starý telefón, sudkyňa tvrdila, že doň nijako nezasahovala a nič nevymazávala. Osobitná komisia súdnej rady sa však od vyšetrovateľa dozvedela, že Haitová nehovorila pravdu.
Národná kriminálna agentúra potvrdila, že vymazala z aplikácie Threema 17 zo 134 kontaktov a zároveň aj 17 z 20 komunikácií. Haitová kontakt s Kočnerom popiera. Za klamstvo však bude zrejme čeliť disciplinárnemu návrhu.
Už pred dvomi rokmi mal namále
Vlani tomu takmer čelil aj Sádovský. O tom, že končí vo funkcii, sa špekulovalo už pred dvomi rokmi, keď týždenník Plus 7 dní zverejnil jeho fotografie, na ktorých popíjal s vplyvným bratislavským advokátom Radomírom Bžánom.
Aj tento článok vo veľkom v Threeme preberal Kočner s Jankovskou či so sudcom Sklenkom. Písali si o tom, ako Sádovského zdiskreditujú.
Týždenník Plus 7 dní upozornil aj na Sádovského majetkové pomery. Keď ich preverovala ministerka spravodlivosti Lucia Žitňanská (vtedy Most-Híd), k podaniu disciplinárneho návrhu nedospela. Pokiaľ išlo o Sádovského kontakty so Bžánom, obrátila sa ministerka na súdnu radu, aby posúdila, či takéto popíjanie nie je v rozpore s etickými zásadami sudcov.
Súdna rada sa touto dilemou zaoberala deväť mesiacov. Napokon dospela väčšinou hlasov k záveru, že ak to nie je v poriadku, musí to posúdiť disciplinárny senát. Lenže disciplinárny návrh mohla podať predsedníčka rady Lenka Praženková a tá tak neurobila. Tvrdila, že rovnako mohla konať aj ministerka. Tá však chcela, aby si etickú dilemu vyriešili sudcovia.
Sádovský bol v minulosti aj členom súdnej rady. Spoločne s Praženkovou pôsobili na Krajskom súde v Bratislave. Aj správy z Kočnerovej Threemy zo sklonku roka 2017 naznačujú, že mali priateľský vzťah a stretávali sa spolu v bare v centre mesta. Kočner si o tom písal vulgárne so sudcom Sklenkom. Ten napríklad tvrdil, že Sádovský vlastne riadi súdnu radu. Praženková ho vraj „na tisíc percent počúva a je jeho", písal Kočnerovi.
Po Bžánovi prišla zabíjačka
Sádovský teda pokračoval vo funkcii predsedu súdu a o dva roky sa verejnosť z Kočnerovej Threemy dozvedela, že pár mesiacov po medializácii fotiek so Bžánom išiel Sádovský na ďalšiu spoločenskú akciu, ktorú spoluoraganizovala advokátska kancelária Ikrényi & Rehák. Išlo o zabíjačku, ktorú organizovali pravidelne niekoľko rokov. Trvala od rána do večera a postupne sa na nej vystriedalo niekoľko stoviek hostí. Vrátane Mariana Kočnera.
Kočner o akcii, na ktorej bol aj šéf advokátskej komory Tomáš Borec alebo Sádovského kolegyňa a členka súdnej rady Marcela Kosová, či šéfka rady Praženková, písal cez Threemu aj Jankovskej so Sklenkom. „Plešák", ako prezývali Sádovského, sedel vraj po Kočnerovej pravej ruke. „Zrytý ako prasa...," napísal o predsedovi súdu mafián.
Praženková, Kosová aj Sádovský však po medializácii zabíjačky zhodne tvrdili, že len čo zbadali Kočnera, z akcie odišli. Kosová a Praženková sa následne vzdali členstva v osobitnej komisii, ktorej úlohou bolo preverovať sudcov podozrivých z komunikácie s Kočnerom.
Aj Sádovského vypočúvala komisia
Pred komisiu musel napokon prísť v novembri aj Sádovský. Členovia rady sa ho pýtali aj na zabíjačku. Novinárom neskôr povedal, že na svojej účasti „nevidel nič zlé". Ľutuje to spätne? „Dnes môžem nad tým rozmýšľať. Nebola to však životná či kardinálna chyba."
Predseda súdu musel osobitnej komisii vysvetľovať aj „náhody", ktoré sa na jeho súde stali pri prideľovaní spisov k takzvaným Kočnerovým zmenkám. Zhodou okolností totiž v dvoch prípadoch rozhodovala práve Haitová.
Ľuboš Sádovský po vypočutí na súdnej rade. Foto – TASR
V jej senáte skončila kauza, ktorú rozhodla na okresnom súde sudkyňa Maruniaková v prospech Kočnera a „priklepla" mu osemmiliónovú zmenku voči televízii Markíza. Komunikácia v Threeme zachytila, že jej rozhodovanie ovplyvňoval prostredníctvom Jankovskej práve Kočner. Obaja si aj písali, ako po odvolaní sa Markízy dostane spis na krajskom súde „sestra". Teda Haitová.
Ako si písali, tak sa aj stalo – elektronická podateľňa, ktorá má spisy prideľovať náhodným výberom, pridelila Kočnerove zmenky práve senátu, kde bola Haitová. V kauze však napokon nerozhodli. Čaká sa na to, ako sa skončí trestné konanie s Kočnerom pre falšovanie zmeniek.
Vlani krátko pred Vianocami zasa Haitová zaskakovala za kolegu v druhom senáte. A ten rozhodoval o ďalšej Kočnerovej zmenke a opäť v jeho prospech.
Na rýchlosť rozhodovania a aj spôsob zaskakovania na krajskom súde riadenom Sádovským sa pozrela osobitná komisia súdnej rady. Disciplinárny prehrešok nenašla, no upozornila, že krajský súd by si systém takéhoto zastupovania mal upraviť. Účastníci konania sa napríklad nedozvedia vopred, že sa im vymení senát. Chýba aj písomné poverenie o zastupovaní.
To, či to nenaráža na právo mať zákonného sudcu, však posúdi Ústavný súd. Na ňom totiž Markíza toto rozhodnutie napadla. V postupe krajského súdu vidí vážne pochybenia.
pán minister spravodlivosti, nebolo by od veci odvolať aj GPSR Juristuta JUDr.čižnára za prešlapy jeho podriadených? Posúdte sami.
V zmysle ustanovenia § 31 ods. ods. 2 zákona č. 153/2001 Z. z. o prokuratúre podávam týmto podnet na preskúmanie zákonnosti rozhodnutia Okresného úradu Košice, odbor výstavby a bytovej politiky č.OU-KE-OVBP-2013/00151 zo dňa 20.11.2013.
Rozhodnutie Okresného úradu Košice je podľa môjho názoru vydané v rozpore
Dôkaz: Rozhodnutie KÚ Košice č.OU-KE-OVBP-2013/OO151 zo dňa 20.11.2013.
Uvedené Rozhodnutie KÚ Košice je nezákonné z nasledujúcich dôvodov :
9-1/2 parcely 77/16 som sa rozhodol požiadať o povolenie malej stavby podľa §57 ods.1 Stavebného zákona a § 5 Vyhlášky MŽP SR č.453/2000 Z.z. a to dňa 08.08.2012 osobne na Obecnom úrade Malá Lodina.
Po zameraní mojej parcely 77/16 k.ú. Ružín dňa 13 06.2012 ma oprávnený geodet upozornil, že vlastníci a i
Nachádzaš sa tu: Hlavná stránka Dokumenty Externé Sedem rokov viedol krajský súd. Sádovský ako šéf kľúčového súdu skončil

References: súd 
 súd 
 súd 
 súd 
 súd 
 súd 
 súd 
 § 31
 §57
 § 5